Un dels partits més destacats va ser el que va enfrontar a l’actual líder, el CEEC contra el Camprodon. Els de Camprodon van realitzar un gran partit, sobretot en la primera meitat. En el minut 8 del partit, els de Camprodon mantenien els pols el líder amb un empat a 4 cistelles, gràcies en part a que s’emportava les seves touches i aprofitava, sense errades, cada possessió de la pilota. A menys de dos minuts del descans, el CEEC va imposar la seva supremacia i amb un parcial de 3-0, va anar-se’n al descans amb una avantatge de 7 a 4 pels de Cardedeu. En la segona meitat, tot i que els de Camprodon no van deixar de lluitar intensament i van aconseguir cistelles de gran espectacularitat, no van poder deixar escapar els de Cardedeu, que van continuar ampliant la seva diferència fins arribar el 14 a 7 final. En aquest partit cal destacar l’actuació de la jugadora de Camprodon, Andrea Valderas, autora de 4 cistelles i amb un gran treball defensiu, i de Marià Clavell, jugador del CEEC, que es va convertir en el màxim golejador del partit amb un total de 6 cistelles.
A més d’aquest partit, de Primera Divisió també va destacar el partit de l’equip local de El Serrat contra Les Alforges, un duel que va crear una gran expectació i que no va defraudar. Durant el primer període, l’equip de Camós, va imposar-se per 2 a 5, però la segona meitat va ser una altra història. L’equip local va anar retallant la distància de tres gols,i en un emocionant final, va caure per la mínima contra Les Alforges, que van imposar-se finalment per 9 cistelles a 8. Amb aquesta victòria, els gironins es mantenen en segona posició a només dos punts del CEEC. En el tercer duel de la categoria,Malla guanyava a la Garrotxa, amb una gran segona part dels osonencs, per un contundent 16 a 4 i que d’aquesta manera continua ocupant la tercera posició, gràcies en part a la bona actuació de l’Adrià Velasco autor aquesta setmana de 8 cistelles.
De la categoria corresponent a Segona Divisió, el CEEC B es va imposar a Can Baió per 7 a 5, mentre que el CEEC A, feia el mateix en el seu partit contra Can Comas per 11 a 3. Posteriorment es van disputar dos partits més de la categoria de Segona Divisió B, amb triomfs del GT sobre El Serrat (9-5) i del CEEC sobre Esparreguera per 9 a 2. En Sub 16, també es van realitzar dos partits, i que van finalitzar amb triomfs del CEEC sobre Can Comas (8-5), de El Serrat contra GT (10 a 7). De la categoria Sub-14, Camprodon va caure derrotat contra La Garrotxa per 2 a 10, Les Alforges B s’imposava a Malla per 10 a 3 i Les Alforges A s’enduia un ajustat triomf contra La Devesa dels Bous per 7 a 6. Finalment, la jornada es va tancar amb dos partits de la categoria Sub 10, a on El Serrat s’imposava contra Camprodon per 9 a 2 i el GT feia el mateix contra Les Alforges per 10 a 6.